Szoros mérkõzésen nyert a Gyõri Audi ETO a nõi kézi-BL-ben
A címvédõ Gyõri Audi ETO KC 26-24-re legyõzte a montenegrói Buducnost Podgorica csapatát a nõi kézilabda Bajnokok Ligája középdöntõjének második fordulójában.
A gyõriek két nyeretlen mérkõzés - a siófoki vereség és a francia Brest Bretagne elleni döntetlen - után fogadták a montenegrói bajnokcsapatot.

A hazaiak a 11. percben vezettek elõször a mérkõzésen, és a huszadik percben voltak elõször kétgólos elõnyben. Az ETO a nehézkes kezdés után egyre jobban játszott, majd Veronica Kristiansen hibái miatt némileg megtorpant. A folytatásban Amandine Leynaud védéseire alapozva, illetve ellenfele hibáit kihasználva ismét ellépett a Gyõr, és a szünetben három találattal vezetett.

A második játékrészben is õrizte elõnyét a címvédõ, ám a meccs háromnegyedénél némileg megakadt a támadójátéka. Danyi Gábor vezetõedzõ idõkérése után szélsõinek góljaival új lendületet vett a házigazda, és 25-20-ra elhúzott.

A gyõriek hármas gólsorozatára a Buducnost ugyanilyen szériával válaszolt, de Amanda Kurtovic találata után az utolsó percre már nem maradtak izgalmak, az ETO nagy csatában 26-24-re nyert.
A gyõriek legeredményesebb játékosa a norvég Kurtovic volt hét góllal. A vendégeknél Jovanka Radicevic tízszer talált be.

A két együttes huszadszor találkozott egymással a nemzetközi porondon, a gyõriek három vereség és négy döntetlen mellett 13. alkalommal gyõztek.

Az ETO egy hét múlva a román Ramnicu Valcea otthonában lép pályára a BL középdöntõjében.

Bajnokok Ligája, középdöntõ, 2. forduló, 2. csoport:
Gyõri Audi ETO KC-Buducnost Podgorica (montenegrói) 26-24 (15-12)

vasárnap játsszák:
1. csoport: Esbjerg (dán)-FTC-Rail Cargo Hungaria 16.50